Tari Condong

Tari Condong inggih punika silih tunggil igel-igelan sané wénten ring Bali. Igel puniki kasolahang olih anak isteri adiri. 

 Lelintihan 
jmpl|Pragina Tari Condong
Tari condong mawit saking keraton di Bali duk aab ka-19. Nénten kauningin sira sané ngripta sasolahan puniki. Kocap wénten raja Sukawati sungkan ageng ngamolihang nyaksiang kakalih anak isteri ayu ngigel kasarengin gamelan. Ri kala sampun kenak, ida ngaryanin igelan sané kainget ring pikayunannyané. Dumun, condong nyritayang kalih widyadari maparab Supraba miwah Nilotama. Ring warsa 1930, carita kauwah dados ratu. Koréografer Ni Ketut Arini ngwedar pragina condong pinaka parekan keraton sané ngayahin ratu. Akéh agem-ageman sané sarupa sareng tari Legong. Taler kalaksanayang lomba mangda tari Condong nénten ical. Manut I Wayan Berata, agem-ageman ring Condong taler pinaka tuladan saking Panyembrama.

 Sasolahan 
Condong ketahnyané kasolahang ring pangawit acara sakadi sadurung gambuh utawi arja. Praginanyané anak isteri sané kari bajang. Galahnyané ngantos 15 menit. Gamelan sané kaanggén inggih punika gamelan semar pangulingan antuk irama gegaboran.

 Pustaka 

Condong